**DĖL ROKIŠKIO RAJONO SAVIVALDYBĖS TARYBOS 2020 M. SPALIO 30 D. SPRENDIMO NR. TS-264 „DĖL ROKIŠKIO RAJONO SAVIVALDYBĖS JUOZO KELIUOČIO VIEŠOSIOS BIBLIOTEKOS** **NUOSTATŲ PATVIRTINIMO“ PAKEITIMO**

2023 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos bibliotekų įstatymo 7 straipsnio 2 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu ir 6 dalimi ir atsižvegdama į Rokiškio rajono savivaldybės mero 2023 m. gegužės 19 d. potvarkį Nr. MV-77 „Dėl Rokiškio rajono savivaldybės Juozo Keliuočio viešosios bibliotekos ir Rokiškio krašto muziejaus nuostatų“, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės Juozo Keliuočio viešosios bibliotekos nuostatus ir išdėstyti juos nauja redakcija (priedas).

2. Įgalioti Rokiškio rajono savivaldybės Juozo Keliuočio viešosios bibliotekos direktorių pasirašyti šio sprendimo 1 punkte nurodytos įstaigos nuostatus ir įregistruoti juos Juridinių asmenų registre bei atlikti kitus veiksmus, susijusius su nuostatų įregistravimu.

3. Pripažinti netekusiais galios:

3.1. Rokiškio rajono savivaldybės tarybos 2015 m. spalio 30 d. tarybos sprendimą Nr. TS-203 „Dėl Rokiškio rajono savivaldybės Juozo Keliuočio viešosios bibliotekos nuostatų dalinio pakeitimo“;

3.2. Rokiškio rajono savivaldybės tarybos 2014 m. lapkričio 28 d. sprendimą Nr. TS-220 „Dėl Rokiškio rajono savivaldybės Juozo Keliuočio viešosios bibliotekos nuostatų patvirtinimo“;

3.3. Rokiškio rajono savivaldybės tarybos 2007 m. rugsėjo 14 d. sprendimą Nr. TS-10.154 „Dėl Rokiškio rajono savivaldybės Juozo Keliuočio viešosios bibliotekos nuostatų dalinio pakeitimo“;

3.4. Rokiškio rajono savivaldybės tarybos 2003 m. liepos 18 d. sprendimą Nr. TS-70 „Dėl Rokiškio rajono savivaldybės viešosios bibliotekos nuostatų 44 punkto pakeitimo“.

4. Skelbti šį teisės aktą Teisės aktų registre.

Savivaldybės meras Ramūnas Godeliauskas

Irena Matelienė

 PATVIRTINTA

 Rokiškio rajono savivaldybės mero

 2023 m. balandžio 7 d. potvarkiu Nr. MV-17

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TARYBOS 2020 M. SPALIO 30 D. SPRENDIMO NR. TS-264 „DĖL ROKIŠKIO RAJONO SAVIVALDYBĖS JUOZO KELIUOČIO VIEŠOSIOS BIBLIOTEKOS** **NUOSTATŲ PATVIRTINIMO“ PAKEITIMO**

**AIŠKINAMASIS RAŠTAS**

*2023-05-25*

Projekto rengėjas – Komunikacijos ir kultūros skyriaus vedėja Irena Matelienė.

Pranešėjas komitetų ir Tarybos posėdžiuose – Komunikacijos ir kultūros skyriaus vedėja Irena Matelienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Iš dalies pakeisti Rokiškio rajono savivaldybės Juozo Keliuočio viešosios bibliotekos nuostatus, patvirtintus Rokiškio rajono savivaldybės tarybos 2020 m. spalio 30 d. sprendimu Nr. TS-264 ir išdėstyti juos nauja redakcija.  |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | 1. Pasikeitus Lietuvos Respublikos vietos savivaldos įstatymui (nauja redakcija nuo 2023-04-01: Nr. XIV-1268, 2022-06-30), į nuostatus įrašoma savivaldybės tarybai nustatyta pareiga tvirtinti biudžetinės įstaigos struktūrą ir darbo užmokesčio fondą, nustatyti tvarką, kaip naudojama gauta parama; 2. Lietuvos Respublikos bibliotekų įstatymo Nr. I-920 61, 7, 8, 9, 10, 17 straipsnių pakeitimo ir įstatymo papildymo 81 straipsniu įstatymas (2022-12-20 Nr. XIV-1719) numato galimą papildomą funkciją, detalizuoja bibliotekos direktoriaus darbo santykių reglamentavimą.3. Vienai iš kultūros įstaigų (Rokiškio krašto muziejui, 2022-04-19 Nr. AV-393) teikta Rokiškio rajono savivaldybės centralizuotos vidaus audito tarnybos rekomendacija įpareigoti įstaigos direktorių informuoti apie pakeistą pareigybių sąrašą, pasitarus su auditoriais, perkeliama visoms biudžetinėms kultūros įstaigoms. |
| 3. | Laukiami rezultatai | Rokiškio rajono savivaldybės Juozo Keliuočio viešosios bibliotekos nuostatai atitiks teisės aktus ir aktualias veiklos sąlygas. |
| 4.  | Lėšų poreikis ir šaltiniai | Nuostatų registravimo mokestis 19,80 Eur bus apmokėtas iš Rokiškio rajono savivaldybės Juozo Keliuočio viešosios bibliotekos lėšų. |
| 5.  | Antikorupcinis sprendimo projekto vertinimas |  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Su nuostatų projektu supažindinta Rokiškio rajono savivaldybės Juozo Keliuočio viešosios bibliotekos taryba. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Lyginamasis variantas pridedamas. |